Sum fremsti miðilin á ítróttarøkinum hevur 3-2 sum mál at seta fokus á føroyskan og útlendskan ítrótt. Hetta verður gjørt við frásagnum og kjaki. 3-2 sendingin hevur frá fyrsta degi havt sum aðalmál at viðgera føroyska ítróttarlívið breitt. Ítróttargreinir, fólkaheilsa og søgan aftan fyri ítróttarfólkini verður søgd. Sjálvandi verður høvuðsdenturin lagdur á tær stóru ítróttargreinirnar fótbólt, hondbólt, flogbólt og kappróður. Men málið hjá ítróttarredaksjónini er, at tær smærru ítróttargreinirnar eisini sleppa upp í part, so roynt verður í hvørjari sending at hava onkra av smærru ítróttagreinunum við. Eitt annað mál við 3-2 er at koma kring alt landið í hvørjari sending. 3-2 hevur eitt gott netverk, sum ger, at til ber at vísa myndir úr Sumba og norður til Trøllanesar, um tað ynskist. Seinastu árini hevur 3-2 havt eitt gott samstarv við sersambondini í ÍSF, sum hevur gjørt tað møguligt at senda beinleiðis frá ymsum ítróttartiltøkum.